Document ID: 32012D0462

РЕШЕНИЕ НА КОМИСИЯТА
от 23 юли 2012 година
за изменение на решения 2002/731/ЕО, 2002/732/ЕО, 2002/733/ЕО, 2002/735/ЕО и 2006/66/ЕО и за отмяна на Решение 2002/730/ЕО относно техническите спецификации за оперативна съвместимост
(нотифицирано под номер C(2012) 4982)
(текст от значение за ЕИП)
(2012/462/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 2008/57/ЕО на Европейския парламент и на Съвета от 17 юни 2008 г. относно оперативната съвместимост на железопътната система в рамките на Общността (1), и по-специално член 6, параграф 1 от нея,
като има предвид, че:
(1)
В член 12 от Регламент (ЕО) № 881/2004 на Европейския парламент и на Съвета от 29 април 2004 г. за създаване на Европейска железопътна агенция („Регламент за създаване на агенция“) (2) се изисква от Европейската железопътна агенция (наричана по-нататък „Агенцията“) да гарантира, че техническите спецификации за оперативна съвместимост (наричани по-нататък „ТСОС“) са адаптирани към техническия напредък, към пазарните тенденции и към обществените изисквания, както и да предлага на Комисията измененията в ТСОС, които счита за необходими.
(2)
С Решение C(2007) 3371 от 13 юли 2007 г. Комисията даде рамков мандат на Агенцията да извършва определени дейности съгласно Директива 96/48/ЕО на Съвета от 23 юли 1996 г. относно оперативната съвместимост на трансевропейската железопътна система за високоскоростни влакове (3) и Директива 2001/16/ЕО на Европейския парламент и на Съвета от 19 март 2001 г. относно оперативната съвместимост на трансевропейската конвенционална железопътна система (4). Съгласно условията на посочения рамков мандат от Агенцията се изискваше да преразгледа ТСОС за високоскоростния подвижен състав, товарни вагони, локомотиви и пътнически подвижен състав, шум, инфраструктура, енергия, контрол, управление и сигнализация, експлоатация и управление на движението, телематични приложения за товарни превози и пътници, безопасност в железопътните тунели и достъпност за лица с намалена подвижност.
(3)
На 31 март 2011 г. Агенцията издаде препоръка по отношение на спецификацията относно регистъра на инфраструктурата, процедурата за демонстриране на нивото на съответствие с основните параметри на ТСОС за съществуващите линии и последващи изменения на ТСОС (ERA/REC/04-2011/INT).
(4)
На 9 юни 2011 г. комитетът, създаден съгласно член 29, параграф 1 от Директива 2008/57/ЕО, даде положително становище по проекта на решение за изпълнение на Комисията относно Европейския регистър на разрешените типове железопътни превозни средства и по проекта на решение за изпълнение на Комисията относно общите спецификации на регистъра на железопътната инфраструктура. След приемането на двата акта на Комисията, основани на тези проекти, а именно Решение за изпълнение 2011/633/ЕС на Комисията от 15 септември 2011 г. относно общите спецификации на регистъра на железопътната инфраструктура (5) и Решение за изпълнение 2011/665/ЕС на Комисията от 4 октомври 2011 г. относно Европейския регистър на разрешените типове железопътни превозни средства (6), съответните ТСОС трябва да се актуализират с цел да се гарантира цялостна съгласуваност.
(5)
От практически съображения е препоръчително изменението на поредица от ТСОС да се осъществи чрез едно решение на Комисията за извършване на определени корекции и актуализации на правните текстове. Тези корекции и актуализации не произтичат от цялостно преразглеждане на ТСОС или от разширяване на техния географски обхват.
(6)
Поради това е необходимо да се изменят следните решения:
-
Решение 2002/731/ЕО на Комисията от 30 май 2002 г. относно техническата спецификация за оперативна съвместимост, свързана с подсистема „Контрол, управление и сигнализация“ на трансевропейската железопътна система за високоскоростни влакове, посочена в член 6, параграф 1 от Директива 96/48/ЕО на Съвета (7);
-
Решение 2002/732/ЕО на Комисията от 30 май 2002 г. относно техническата спецификация за оперативна съвместимост за подсистема „Инфраструктура“ на трансевропейската железопътна система за високоскоростни влакове, посочена в член 6, параграф 1 от Директива 96/48/ЕО на Съвета (8);
-
Решение 2002/733/ЕО на Комисията от 30 май 2002 г. относно техническата спецификация за оперативна съвместимост за подсистема „Енергия“ на трансевропейската железопътна система за високоскоростни влакове, посочена в член 6, параграф 1 от Директива 96/48/ЕО (9);
-
Решение 2002/735/ЕО на Комисията от 30 май 2002 г. относно техническата спецификация за оперативна съвместимост на подсистемата на подвижния състав от трансевропейската железопътна система за високоскоростни влакове, посочена в член 6, параграф 1 от Директива 96/48/ЕО (10);
-
Решение 2006/66/ЕО на Комисията от 23 декември 2005 г. относно техническата спецификация за оперативната съвместимост на подсистемата „Подвижен състав - шум“ на трансевропейската конвенционална железопътна система (11).
(7)
Решение 2002/731/ЕО беше отменено с Решение 2006/860/ЕО на Комисията от 7 ноември 2006 г. относно техническа спецификация за оперативна съвместимост на подсистемата за контрол, управление и сигнализация на трансевропейската високоскоростна железопътна система и за изменение на приложение А към Решение 2006/679/ЕО относно техническата спецификация за оперативна съвместимост във връзка с подсистемата за контрол, управление и сигнализация на трансевропейската конвенционална железопътна система (12). Решение 2002/732/ЕО беше отменено с Решение 2008/217/ЕО на Комисията от 20 декември 2007 г. относно техническа спецификация за оперативна съвместимост, свързана с подсистема Инфраструктура на трансевропейската високоскоростна железопътна система (13). Решение 2002/733/ЕО беше отменено с Решение 2008/284/ЕО на Комисията от 6 март 2008 г. относно техническа спецификация за оперативна съвместимост, свързана с подсистема Енергия на трансевропейската железопътна система за високоскоростни влакове (14). Решение 2002/735/ЕО беше отменено с Решение 2008/232/ЕО на Комисията от 21 февруари 2008 г. относно техническа спецификация за оперативна съвместимост, свързана с подсистема Подвижен състав на трансевропейската железопътна система за високоскоростни влакове (15). Решение 2006/66/ЕО беше отменено с Решение 2011/229/ЕС на Комисията от 4 април 2011 г. относно техническите спецификации за оперативната съвместимост на подсистемата „подвижен състав - шум“ на трансевропейската конвенционална железопътна система (16).
(8)
При все това решения 2006/860/ЕО, 2008/217/ЕО, 2008/232/ЕО, 2008/284/ЕО и 2011/229/ЕС съдържат преходни разпоредби за прилагането на решенията, които отменят, във връзка със запазването на проекти, разрешени в съответствие с ТСОС, съдържаща се в приложенията към тези решения, и на проекти за нова линия и за обновяване или модернизиране на съществуваща линия, които са в напреднал етап от развитието или са предмет на договор в сила към съответните дати на уведомление за решения 2006/860/ЕО, 2008/217/ЕО, 2008/232/ЕО, 2008/284/ЕО и 2011/229/ЕС. Поради това решения 2002/731/ЕО, 2002/732/ЕО, 2002/733/ЕО, 2002/735/ЕО и 2006/66/ЕО следва да се изменят по съответния начин.
(9)
На заседанието на 22 и 23 април 2004 г. на комитета, създаден съгласно член 29, параграф 1 от Директива 2008/57/ЕО, беше договорено да се заличи ТСОС за поддържане, описана в Решение 2002/730/ЕО на Комисията (17), като нейното съдържание се прехвърли в другите ТСОС. В съответствие с това преработените ТСОС за високоскоростни влакове, публикувани през 2006 г., включват съдържанието на Решение 2002/730/ЕО, което поради това следва да бъде отменено с цел яснота.
(10)
Мерките, предвидени в настоящото решение, са в съответствие със становището на комитета, създаден съгласно член 29, параграф 1 от Директива 2008/57/ЕО,
ПРИЕ НАСТОЯЩОТО РЕШЕНИЕ:
Член 1
Приложението към Решение 2002/731/ЕО се изменя в съответствие с приложение I към настоящото решение.
Член 2
Приложението към Решение 2002/732/ЕО се изменя в съответствие с приложение II към настоящото решение.
Член 3
Приложението към Решение 2002/733/ЕО се изменя в съответствие с приложение III към настоящото решение.
Член 4
Приложението към Решение 2002/735/ЕО се изменя в съответствие с приложение IV към настоящото решение.
Член 5
Приложението към Решение 2006/66/ЕО се изменя в съответствие с приложение V към настоящото решение.
Член 6
Решение 2002/730/ЕО се отменя.
Член 7
Настоящото решение се прилага от 24 януари 2013 г.
Член 8
Адресати на настоящото решение са държавите-членки.
Съставено в Брюксел на 23 юли 2012 година.

Labels: 7
8
15
20